**Kedvezményezett neve:** Atkár Község Önkormányzata

**Pályázati felhívás neve (kódszáma):** Magyar Falu Program - Orvosi rendelő (MFP-HOR/2019)

**Projekt címe (azonosító száma):** Egészségház építése Atkáron (3007299709)

**Szerződött támogatás összege:** 80.000.000,- Ft

**Támogatás mértéke:** 100%

**A projekt tartalmának rövid bemutatása:** A projekt keretében az Atkár, Fő út 87. sz. (hrsz.: 996) alatti ingatlanon két L-alaprajzi alakban telepítésre kerülő, külön bejáratú épületrészből álló egészségház kialakítása tervezett, amelynek az egyik épületrésze a háziorvosi, házi gyermekorvosi és fogorvosi rendelőket, a másik épületrésze a védőnői szolgálati egységet foglalja magában. A tervezett egészségház két épületrészét burkolt fedett átjáró köti össze, ami a telekre való behajtást biztosítja. A telken belül vegyes közlekedésű térburkolat készül. Mindkét épületrész a Fő út felőli főbejárattal, járdával összekötve érhető majd el. A két orvosi rendelőt magában foglaló épületrész rendelőegységei egy közös váróteremből nyílnak. A nyugati traktusban található a fogorvosi rendelő saját öltöző-mosdó és tároló helyiségekkel; a keleti részen helyezkedik el a háziorvosi és házi gyermekorvosi rendelő adminisztrációs helyiséggel, orvosi szobával, kezelő helyiséggel és elkülönítővel; az északi traktusban öltöző, mosdó (páciensek részére), takarítószeres és fűtési helyiségek találhatók. A védőnői szolgálatot magában foglaló épületrészben váró-pelenkázó, mosdó, védőnői rendelő, nőgyógyászati vizsgáló, személyzeti öltöző és mosdó, takarítószeres, fűtési és irattári helyiség kerül kialakításra. Valamennyi rendelőben biztosított lesz a mosogató és egy kézmosó medence, orvosi karos csapteleppel, segédkaros szappanadagolóval, fertőtlenítési és kéztörlési lehetőséggel. A padlóburkolatok mosható és fertőtleníthető kivitelűek, kerámialap és pvc anyagúak, a vizes helyiségekben csúszásmentes kivitelben. A falburkolatok a vizes berendezéseknél csempeburkolatok, a várókban mosható, fertőtlenítő burkolat készül használati magasságig. Az ajtók mosható, fertőtleníthetű kivitelűek. A belmagasság 3 m, az ablakok belső árnyékolót, a nyitható ablakszárnyak külső rovarhálót kapnak. A fűtés radiátoros fűtés, a nyári hűtést splitklíma biztosítja a várókban és a rendelőkben.

**A projekt legkésőbbi befejezési dátuma:** 2021.03.31.